Source: https://pravnecentrum.sk/author/peterg-studio/
Timestamp: 2020-01-23 00:18:20+00:00

Document:
Peter Juriga | Právne Centrum
Home/Articles Posted by Peter Juriga
Posted: máj 30, 2016
Category: Rodinné právo
Poskytujeme kvalifikované právne služby a komplexné právne poradenstvo v oblasti rodinného práva. Naša advokátska kancelária má v tejto oblasti množstvo praktických skúsenosti, zameriavame sa na dôsledné uplatňovanie všetkých legitímnych požiadaviek našich klientov. Spokojnosť klientov s našimi službami, náš značný prínos k ľahšiemu prekonaniu emočne vypätých situácií a náročných životných období našich klientov nás ženie vpred. V prípade zastupovania klientov v rozvodovom konaní môže naša spolupráca pokračovať i pri riešení zvyčajne na to nadväzujúceho vyporiadania bezpodielového spoluvlastníctva manželov.
Našim klientom poskytujeme v oblasti rodinného práva potrebné právne rady, vypracúvame písomné podania, listiny o právnych úkonoch, zastupujeme ich v rôznorodých súdnych konaniach:
• rozvod manželstva
Uvažujete o rozvode manželstva a neviete aký je postup? Podľa právneho poriadku SR je oprávnený rozhodnúť o zrušení manželstva rozvodom len súd, pričom v rámci súdneho konania skúma či sú na rozvod manželstva splnené zákonné podmienky (vážnosť narušenia a trvalosť rozvrátenia vzťahov medzi manželmi). Vždy je nevyhnutné, aby jeden z manželov ako navrhovateľ podal na príslušný súd Návrh na rozvod manželstva spĺňajúci základné zákonné náležitosti proti druhému manželovi ako odporcovi (a to aj v tom prípade, ak sa manželia už predtým vzájomne „zhodli na rozvode“). Na základe takého návrhu prebehne „štandardné“ súdne konanie, Návrh na rozvod bude doručený odporcovi na vyjadrenie sa k nemu, súd vytýči pojednávanie na ktoré sú manželia povinní sa dostaviť. Ak bude mať súd za preukázané slnenie zákonných podmienok na rozvod manželstva – vydá rozsudok, ktorým manželstvo účastníkov rozvedie. Ak sú manželia zároveň rodičmi maloletých detí, je súd povinný v danom konaní o rozvod manželstva upraviť aj výkon rodičovských práv a povinností k maloletým deťom na čas po rozvode.
• úprava výkonu rodičovských práv a povinností k maloletým deťom
Neviete sa s druhým rodičom dohodnúť na starostlivosti o Vaše mal. dieťa ? Úpravou výkonu rodičovských práv a povinností k maloletým deťom (ďalej len „ÚPP“) sa rozumejú najmä rozhodnutia súdu o:
– osobnej starostlivosti (ktorému z rodičov sa mal. dieťa zveruje do osobnej starostlivosti, prípadne že sa zveruje do striedavej osobnej starostlivosti oboch rodičov),
– zastupovaní mal. dieťaťa a správe jeho majetku,
– určení výživného rodičovi, ktorému mal. dieťa nie je zverené do osobnej starostlivosti,
– úprave styku (rozsahu stretávania sa) mal. dieťaťa s rodičom, ktorému mal. dieťa nie je zverené do osobnej starostlivosti, prípadne s inými blízkymi osobami,
– podstatných veciach súvisiacich s ÚPP ako je vysťahovanie mal. dieťaťa do cudziny, udelení súhlasu na poskytovanie zdravotnej starostlivosti mal. dieťaťu a pod..
O ÚPP na čas po rozvode rozhoduje súd vždy súbežne s konaním o rozvod manželstva, a to v tom prípade ak má za preukázané splnenie podmienok na rozvod manželstva. Ďalej o ÚPP rozhoduje súd aj vtedy, ak rodičia mal. dieťaťa spolu nežijú, a to bez ohľadu na to, či sú manželmi alebo nie. Rodičia sa môžu o ÚPP dohodnúť formou tzv. rodičovskej dohody, avšak túto musí schváliť súd. To znamená, že súdy rozhodujú o ÚPP v „štandardnom“ súdnom konaní, kedy jeden z rodičov musí podať na súd návrh ako navrhovateľ proti druhému rodičovi ako odporcovi. Pokiaľ súd už raz rozhodol o ÚPP vo vzťahu k Vaším maloletým deťom, také rozhodnutie možno po splnení zákonných podmienok zmeniť v ďalšom súdnom konaní iniciovanom niektorým z rodičov, a to aj len v čiastkový otázkach ako je výška výživné, úprava styku a pod.
• úprava vyživovacích povinností (rodičov k deťom, detí k rodičom, medzi manželmi, medzi ostatnými príbuznými)
Nie je vo vzťahu ku Vám plnená zákonná vyživovacia povinnosť ? Zákon o rodine upravuje viacero druhov vyživovacích povinností, pričom pre každú z nich platia odlišné kritéria. Ide o zákonnom stanovené vyživovacie povinnosti, pričom ak si povinný subjekt (t.j. ten kto má povinnosť platiť výživné) neplní zákonnú vyživovaciu povinnosť, môže sa jej oprávnený subjekt (t.j. ten kto má právo na prijatie výživného od povinného subjektu) domáhať súdnou cestou. Povinný a oprávnený sa môžu na plnení vyživovacej povinnosti dohodnúť, v niektorých prípadoch je potrebné, aby takú dohodu schválil súd.
• príspevok na výživu rozvedeného manžela
Ste rozvedený a nie je vo Vašich schopnostiach živiť sa sám ? Jedná sa o osobitný druh vyživovacej povinnosti podľa zákona o rodine, ktorý môže vzniknúť len medzi rozvedenými manželmi. Rozvedený manžel, ktorý nie je schopný sám sa živiť, môže žiadať od bývalého manžela, aby mu prispieval na primeranú výživu podľa svojich schopností, možností a majetkových pomerov. Príspevok na výživu rozvedeného manžela možno priznať najdlhšie na dobu piatich rokov odo dňa právoplatnosti rozhodnutia o rozvode. Súd môže výnimočne túto dobu predĺžiť pri splnení zákonom stanovených predpokladov – napr. ak nie je schopný sám sa živiť exmanžel, ktorý má dlhodobo nepriaznivý zdravotný stav vyžadujúci sústavnú opateru.
• príspevok na výživu a úhradu niektorých nákladov nevydatej matke
Ide o osobitný druh vyživovacej povinnosti podľa zákona o rodine, ktorý môže vzniknúť len matke mal. dieťaťa voči otcovi tohto dieťaťa, s ktorým nie sú v manželskom zväzku, eventuálne tehotnej žene voči pravdepodobnému otcovi jej dieťaťa, s ktorým nie sú v manželskom zväzku. Otec dieťaťa, za ktorého matka dieťaťa nie je vydatá, je povinný najdlhšie po dobu dvoch rokov, najneskôr odo dňa pôrodu prispievať matke primerane na úhradu jej výživy a poskytnúť jej príspevok na úhradu nákladov spojených s tehotenstvom a pôrodom. Súd môže na návrh tehotnej ženy uložiť mužovi, ktorého otcovstvo je pravdepodobné, aby poskytol vopred sumu potrebnú na zabezpečenie jej výživy, príspevok na úhradu nákladov spojených s tehotenstvom a pôrodom a sumu potrebnú na zabezpečenie výživy dieťaťa po dobu, počas ktorej by žene patrila materská dovolenka.
• vymáhanie neuhradeného výživného
Máte súdne rozhodnutie ukladajúce povinnosť hradenia výživného, avšak povinná osoba napriek tomu výživné neplatí ? Právny poriadok Vám umožňuje podať Návrh na vykonanie exekúcie alebo súdny výkon rozhodnutia proti povinnému. Súdny exekútor je oprávnený zadržať povinnému vodičský preukaz pri vymáhaní ktoréhokoľvek druhu výživného upraveného zákonom o rodine. Povinný sa neplnením vyživovacej povinnosti taktiež môže dopustiť trestného činu Zanedbania povinnej výživy.
• určenie rodičovstva
Pod určením rodičovstva sa rozumie určenie materstva dieťaťa (matkou dieťaťa je žena, ktorá dieťa porodila) alebo určenie a zapretie otcovstva dieťaťa. Pre určenie otcovstva dieťaťa zákon o rodine upravuje tzv. tri zákonné domnienky otcovstva, a to: 1. otcovstvo svedčiace manželovi matky 2. otcovstvo určené súhlasným vyhlásením rodičov a 3. otcovstvo určené rozhodnutím súdu. Zákon o rodine upravuje za splnenia ktorých predpokladov sa uplatní tá ktorá domnienka určenia otcovstva dieťaťa, a tiež akým spôsobom ju možno úspešne zaprieť, t.j. vyvrátiť predpoklad otcovstva určeného zákonom ak oprávnená osoba zistí, že právne určený otec nie je biologickým otcom dieťaťa.
• osvojenie
Osvojením vzniká medzi osvojiteľom a osvojencom rovnaký vzťah, aký je medzi rodičmi a deťmi. Inštitút osvojenia upravený v zákone o rodine väčšina ľudí pozná pod pojmom adopcia. Zákon o rodine upravuje okrem osvojenia aj inštitút tzv. náhradnej starostlivosti, pričom tieto pojmy sa môžu nesprávne zamieňať. Náhradnou starostlivosťou sú dočasné opatrenia, ktoré nahrádzajú osobnú starostlivosť rodičov o maloleté dieťa v prípadoch, ak ju rodičia nezabezpečujú alebo nemôžu zabezpečiť. Náhradnou starostlivosťou sa rozumejú tieto formy starostlivosti o dieťa: 1. zverenie maloletého dieťaťa do osobnej starostlivosti inej fyzickej osoby než rodiča 2. pestúnska starostlivosť 3. ústavná starostlivosť.
• príprava rodičovskej dohody
Na úprave výkonu rodičovských práv a povinností k maloletým deťom sa rodičia môžu dohodnúť formou tzv. rodičovskej dohody. Takáto dohoda však musí byť schválená súdom. Čo sa rozumie pod výkonom rodičovských práv a povinností k maloletým deťom je objasnené v druhom bode tohto článku.
• príprava dohody o vyporiadaní bezdpodielového spoluvlastníctva manželov
Neviete sa s ex/manželom dohodnúť na vyporiadaní bezpodielového spoluvlastníctva manželov (ďalej len „BSM“) ? Poradíme Vám na čo máte nárok, zastúpime Vás pri rokovaní s ex/manželom, pripravíme Vám dohodu o vyporiadaní BSM alebo žalobu na súd, pričom Vás budeme zastupovať v príslušnom súdnom konaní. Po zániku BSM (BSM zaniká zánikom manželstva, výnimočne môže zaniknúť i súdnym rozhodnutím za trvania manželstva po splnení zákonných podmienok) sa vykonáva jeho vyporiadanie, t.j. rozdelenie vecí, práv a záväzkov medzi ex/manželmi. Ex/manželia môžu do troch rokov od zániku BSM vyporiadať ho dohodou, alebo jeden z nich môže v tej istej lehote podať proti druhému ex/manželovi žalobu na súd na vyporiadanie BSM. V takom prípade sa vyporiadanie BSM vykoná súdnym rozhodnutím. Aj počas súdneho konania môžu ešte ex/manželia dospieť k dohode napr. formou súdneho zmieru. Ak do troch rokov od zániku BSM nedošlo k jeho vyporiadaniu dohodou alebo ak BSM nebolo na návrh podaný do troch rokov od jeho zániku vyporiadané rozhodnutím súdu, platí, pokiaľ ide o hnuteľné veci, že sa manželia vyporiadali podľa stavu, v akom každý z nich veci z bezpodielového spoluvlastníctva pre potrebu svoju, svojej rodiny a domácnosti výlučne ako vlastník užíva. O ostatných hnuteľných veciach a o nehnuteľných veciach platí, že sú v podielovom spoluvlastníctve a že podiely oboch spoluvlastníkov sú rovnaké. To isté platí primerane o ostatných majetkových právach, ktoré sú pre manželov spoločné.
• zastupovanie v súdnom konaní o vyporiadanie bezdpodielového spoluvlastníctva manželov
Meritórny link:
§ 93 ods. 1 zákona č. 233/1995 Z. z. o súdnych exekútoroch a exekučnej činnosti v platnom znení
§ 105 a nasl. zákona č. 233/1995 Z. z. o súdnych exekútoroch a exekučnej činnosti v platnom znení
Dňa 24.4.2015 o 8:48, Melišová Jaroslava <melisova@pp.sk> napísal:
Dobrý deň, Katka,
Mám tu otázku č. 20150423-01-N303242 – poprosím súrne – ako sa Vám dá.
Poradie zrážok v zápočtovom liste:
1. EX 34/2009 – aktuálne zrážam
2. EX 337/2007 – nezrážam
3. EX 846/10 – nezrážam
4. MCGA legal – neprišla ešte
5. EX 88/2011 – nezrážam
6. EX 17265/12 – nezrážam
Toto bolo poradie v zap.liste
Ešte okrem tohto prišli
7. EX 952/2014
8. EX 953/2014
Aktuálne uspokojujem EX 34/2009. V marci bolo pracovníkovi vykonané ročné zúčtovanie dane, kde mu vyšiel na manželku preplatok 439€. Spravila som to že som posúdila celú výšku čistej mzdy (vrátane daň. preplatku) a zaslala som zrazenú sumu EX 34/2009. Prišiel mi však EX 88/2011 – Príkaz na začatie exekúcie prikázaním inej pohľadávky. Brala som túto EX ako piatu v poradí preto som ju neuspokojovala.
Prosím o radu ako mam postupovať pri odpovedi exekútorovi, a či bolo nutné preskočiť poradie na prikázaní inej pohľadávky pri preplatku dane.
Č. spisu: _Ex 88/2011
Dobrý deň. vo veci exekúcie Ex 88/2011 Vám ako zamestnávateľovi povinného Jiži Fara bol doručený príkaz na začatie exekúcie prikázaním inej peňažnej pohľadávky. Predmetný exekučný protokol nepojednáva o zrážkach zo mzdy, ale o prikázaní inej peňažnej pohľadávky, t.j. v prípade, ak povinný požiadal Vás ako zamestnávateľa o vykonanie ročného zúčtovania dane a povinnému vznikol daňový preplatok, ste povinný ho v súlade s vydaným príkazom na začatie exekúcie zadržať v plnej výške v prospech účtu súdneho exekútora. Nakoľko do dnešného dňa od Vás neevidujeme žiadnu odpoveď, žiadam Vás o oznámenie, či a v akej výške povinnému vznikol daňový preplatok pri ročnom zúčtovaní dane.
Zrážkami zo mzdy a z iných príjmov možno exekúciu vykonať v prípade, že povinný je fyzickou osobou. Exekúcia postihuje mzdu povinného alebo iný príjem tak, že platiteľ mzdy alebo iného príjmu vyplatí mzdu alebo iný príjem oprávnenému namiesto povinného. Zrážky zo mzdy alebo z iných príjmov je každý platiteľ mzdy alebo iných príjmov (ďalej len „platiteľ“) povinný vykonávať od okamihu, kedy mu bol doručený „Príkaz na začatie exekúcie zrážkami zo mzdy“ alebo „Príkaz na začatie exekúcie zrážkami z iných príjmov“ a tieto nevyplácal povinnému. Povinný stráca dňom, keď sa platiteľovi doručí príkaz na začatie exekúcie, právo na ich vyplatenie. Výplatu vykonaných zrážok na účet súdneho exekútora platiteľ urobí až po doručení „Exekučného príkazu na vykonanie zrážok zo mzdy alebo „Exekučného príkazu na vykonanie zrážok z iných príjmov“, nakoľko sa čaká na uplynutie zákonných lehôt pre podanie námietok povinného.
Pokiaľ ide o preplatky na dani, správne by mal exekútor postupovať tým spôsobom, že ak sa dozvie o existencii preplatku na dani, mal by v zmysle § 93 ods. 1 písm. b) zákona č. 233/1995 Z. z. o súdnych exekútoroch a exekučnej činnosti v platnom znení (ďalej len ako „Exekučný poriadok“) vykonať exekúciu prikázaním iných peňažných pohľadávok a príkaz doručiť finančnej správe, keďže povinným je z tohto pohľadu štát. V každom prípade platí, že pokiaľ je vydaný len príkaz na vykonanie zrážok zo mzdy alebo z iných príjmov, tak na tento príkaz sa nevzťahujú preplatky na dani, ktoré nie sú ani mzdou ani iným príjmom v zmysle exekučného poriadku. Nepoznám obsah exekučného príkazu, takže konkrétne nie je možné sa vyjadriť. Ak preplatok na dani príde na účet povinného a v rámci výkonu exekúcie postihol/zablokoval exekútor aj účet, tak môže tento príjem postihnúť. Zráža sa samozrejme exekúcia prvá v poradí.
Vzhľadom na vyššie uvedené pokiaľ sa súdny exekútor dozvie o existencii preplatku na dani, mal by vykonať exekúciu prikázaním iných peňažných pohľadávok a príkaz doručiť finančnej správe, keďže povinným je z tohto pohľadu štát. V každom prípade platí, že pokiaľ je vydaný len príkaz na vykonanie zrážok zo mzdy a z iných príjmov, tak na tento príkaz sa nevzťahujú preplatky na dani, ktoré nie sú ani mzdou ani iným príjmom v zmysle exekučného poriadku. Ak preplatok na dani príde na účet povinného a v rámci výkonu exekúcie postihol/zablokoval exekútor aj účet, tak môže tento príjem postihnúť. Zráža sa samozrejme exekúcia prvá v poradí.
Category: Pozemkové právo
V médiách som zachytil, že od septembra má byť konanie vo veci katastra lacnejšie a rýchlejšie. Mohli by ste uviesť, o aké zmeny ide?
Dňa 1. septembra 2009 nadobudne účinnosť zákon č. 304/2009 Z.z. zo dňa 24. júna 2009, ktorý novelizoval aj katastrálny zákon č. 162/1995 Z.z. (KZ) v platnom znení.
Cieľom novely je vytvoriť možnosť vybrať si bezpečný, jednoduchý, rýchly prevod nehnuteľnosti cez poisteného právnika, vrátane elektronického podania pri zachovaní vkladového systému cez existujúce katastrálne úrady. Novela ponúka návratnosť finančných prostriedkov cez inštitút náhrady škody, ak k pochybeniu došlo práve zo strany notára alebo advokáta. Ministerstvo spravodlivosti SR sleduje novelou budovanie vkladového systému tak, aby predstavoval účinnejší filter vadných zmlúv.
Možnosť elektronickej komunikácie otvára cestu na efektívny proces zavŕšenia vecno-právnych účinkov zmlúv. Notári aj advokáti sú vybavení zaručeným elektronickým podpisom a prevody nehnuteľností možno po schválení elektronizácie očakávať aj na počkanie.
Novela KZ zavádza elektronickú formu katastrálneho konania. To podstatne urýchľuje operáciu prijatia návrhu na vklad a zápisu vkladu práva do listu vlastníctva, eliminuje možnú chybovosť pri zápise údajov. Z dôvodu zjednodušenia podania návrhu na vklad sa upravujú jeho náležitosti. Vypúšťa sa povinnosť právnických osôb predkladať výpis z obchodného registra.
Novela KZ sa nedotýka autoritatívneho zásahu správy katastra vo vzťahu k vadnej zmluve. Určitým odbremenením je stav, keď je zmluva spísaná vo forme notárskej zápisnice alebo autorizovaná advokátom. V týchto prípadoch je notár/advokát zodpovedný za posudzovanie civilistických prvkov súkromnoprávnej povahy. Novela reaguje na najväčšie nečestnosti pri prevodoch nehnuteľností spôsobované podvodmi pri plnomocenstvách na uzavretie zmluvy. Poisteným právnikom, registrovaným v komorovom systéme, prináleží posudzovať súkromnoprávne inštitúty (zmluva, omyl, tieseň, dobré mravy, interpretačné pravidlo, odstúpenie od zmluvy, absolútna a relatívna neplatnosť atď.). Je tu preto možné skrátenie lehoty na povolenie vkladu na 20 dní.
Cieľom novely je dosiahnuť komplexnú ochranu účastníkov prevodu v prípade notárskej zápisnice alebo autorizácie advokátom, nakoľko prax potvrdzuje, že podvody nesúvisia len so zneužívaním osoby prevodcu ale aj osoby nadobúdateľa. Rozvoj elektronickej komunikácie verejnej správy s občanmi zákonodarca podnietil poplatkovými úľavami: napr. správny poplatok za návrh na začatie konania o povolení vkladu práva k nehnuteľnosti do katastra nehnuteľností podaný elektronicky bude v sume 33 € namiesto 66 €, pri zrýchlenom vklade do 15 dní podanom elektronicky v sume 130 € namiesto 265,50 €. Správny orgán vyberie poplatok znížený o 15 €, ak účastník konania o vklade podal oznámenie o zamýšľanom návrhu na vklad v elektronickej podobe tlačiva.
Judr. Juraj Bystrický
Právne centrum, s.r.o.Viac informácií:
Daňové priznanie pre právnické osoby (publikovaný článok)
Mám uzatvorené povinné zmluvné poistenie zodpovednosti za škodu spôsobenú prevádzkou motorového vozidla na moje osobné motorové vozidlo. Výška poistného sa mi zdá privysoká. Ako mám dosiahnuť jej zníženie? Stačí ak nasledujúce poistné nezaplatím a nájdem si lacnejšiu poisťovňu?
alebo skrátene poistenie zodpovednosti je poistenie, ktoré je povinný mať uzatvorené každý, kto podľa zákona o poistení zodpovednosti za škodu spôsobenú prevádzkou motorového vozidla zodpovedá za škodu spôsobenú jeho prevádzkou.
Zväčša je to vlastník, či užívateľ motorového vozidla. Povinné zmluvné poistenie musí byť uzatvorené na každé motorové vozidlo, ktoré je zaradené do evidencie motorových vozidiel a je súčasťou premávky na pozemných komunikáciách. Účelom poistného z poistenia zodpovednosti, je najmä úhrada preukázaných nárokov poškodeného na náhradu škody vzniknutej poškodením, zničením, odcudzením alebo stratou veci, škody na zdraví a nákladov pri usmrtení, ušlého zisku a pod.. Z poistného môžu byť dokonca hradené aj náklady na advokáta spojené s uplatnením si práv pri náhrade škody.
Ako sa počíta poistné?
Pri výpočte poistného vychádzajú poisťovne z viacerých kritérií, ako napr. výkon motorového vozidla, jeho hmotnosť, vek vlastníka (držiteľa) motorového vozidla a pod. Len pre zaujímavosť možno uviesť, že v niektorých štátoch EÚ (Nemecko, Taliansko) sa výška poistného odvíja aj od farby motorového vozidla.
Výšku poistného možno ovplyvniť najmä výberom vhodnej poisťovne. Každá poisťovňa sa zameriava na určitú skupinu obyvateľstva, pre ktorú vytvára atraktívne podmienky poistenia. V prípade, že sa Vám výška poistného zdá neprimerane vysoká alebo máte možnosť uzavrieť poistnú zmluvu na nižšie poistné, je potrebné pôvodnú zmluvu o povinnom zmluvnom poistení zodpovednosti za škodu spôsobenú prevádzkou motorového vozidla vypovedať. Výpoveď musí byť podaná najneskôr šesť týždňov pred uplynutím poistného obdobia. Týmto spôsobom poistné zanikne uplynutím doby poistenia a poistník (ten, kto je poistený) môže uzavrieť novú poistnú zmluvu s inou alebo pôvodnou poisťovňou.
Poistenie zodpovednosti môže zaniknúť aj z dôvodu neplatenia poistného počas poistného obdobia, poistník však v tomto prípade nie je oprávnený uzavrieť poistenie zodpovednosti s iným poisťovateľom. Zákon teda neumožňuje prestať platiť poistné, ak ste sa k jeho úhrade predtým zaviazali.
Poistenie zodpovednosti zanikne tiež, ak poistné nebolo zaplatené do jedného mesiaca od dátumu jeho splatnosti, ak pre takýto prípad nebola v poistnej zmluve dohodnutá dlhšia lehota pre zánik poistenia zodpovednosti. To znamená, že ak po doručení poštovej poukážky alebo výzvy na úhradu poistného za ďalšie obdobie k úhrade počas jedného mesiaca po splatnosti nedôjde, práva a povinnosti z pôvodného poistenia zodpovednosti zanikajú. Poistenie zodpovednosti potom možno uzavrieť znovu. Pri poistení zodpovednosti, podobne ako pri iných odvetviach nášho hospodárstva platí trhový princíp ponuky a dopytu. Ak sa Vám teda výška poistného zdá privysoká, vždy je možnosť rokovať s poisťovateľom, či už pôvodným alebo novým o podmienkach pre Vás prijateľnejších.
Otázka čitateľa: Som riaditeľom spoločnosti, ktorá sa zameriava predovšetkým na sprostredkovateľskú činnosť. Následky svetovej krízy sa dotkli aj nás a s pribúdajúcim časom nám rastie počet klientov, ktorí nie sú schopní uhradiť splatné faktúry, pričom sa vyhovárajú na to, že aj im dlžia mnohé spoločnosti a kým nebudú zaplatené faktúry, ktoré vystavili oni, nebudú môcť zaplatiť ani naše faktúry. Ako má postupovať ďalej, mám byť ohľaduplný a čakať alebo sa mám „s klapkami na očiach“ domáhať úhrady mojich faktúr a nebrať ohľadom na finančnú krízu či krátkodobú platobnú neschopnosť klientov?
Odpoveď: Dňa 28.10.2009 schválila NR SR vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v platnom znení (ďalej len ako „Obchodný zákonník“). Zákon bol vydaný v Zbierke zákonov dňa 28.11.2009 pod č. 487/2009, v čiastke č. 171/2009 a nadobudol účinnosť dňa 1.12.2009.Zákon odstraňuje niektoré aplikačné nedostatky a nekonzistentnú úpravu niektorých osobitných právnych predpisov s úpravou Obchodného zákonníka a najmä implementuje smernicu Európskeho parlamentu a Rady 2007/36/ES z 11.7.2007 o výkone určitých práv akcionárov spoločností registrovaných na regulovanom trhu (U. v. EÚ L 184/17, 14.7.2007) (v ďalšom texte len ako „smernica“).
Prvá výrazná zmena, týkajúca sa prenájmu nehnuteľností a povinností z toho vyplývajúcich, nastala v roku 2007, keď novelou zákona č. 511/1992 Zb. o správe daní a poplatkov a o zmenách v sústave územných finančných orgánov (ďalej len ako „zákon o správe daní a poplatkov“), účinnou od 01.09.2007, bola zavedená registračná a oznamovacia povinnosť prenajímateľov nehnuteľností. S účinnosťou od 01.10.2007 boli ďalšou novelou uvedeného zákona z pojmu nehnuteľností vylúčené pozemky, čím prenájom nehnuteľností bol presnejšie špecifikovaný ako prenájom bytov a nebytových priestorov, alebo nehnuteľností okrem pozemkov.
Podľa právnej úpravy účinnej od 01.01.2010 má registračnú, resp oznamovaciu povinnosť každý, kto na území SR prenajíma „byt alebo nebytový priestor alebo ich časti, alebo nehnuteľnosť alebo jej časť okrem pozemku“.

References: súd 
 súd 
 súd 
 súd 
 súd 
 súd 
 súd 
 súd 
 Súd 
 Súd 
 súd 

§ 93

§ 105
 § 93